
A 
yera na Hulanda autoridadnan a laga e homber Piet W di 
54 aña liber pa motibo di falta di prueba. E homber aki 
tabata envolvi den diferente caso pisa. 
Tabata net un aña pasa cu e aresta e homber aki na Aruba y a 
pone casi inmediatamente riba un vuelo rumbo pa Hulanda, 
mirando cu autoridadnan tabata busc’e pa delitonan serio. 
Tabata sospecha cu e tabata envolvi den dos caso di likida- 
cion y negoshi grandi di cocaina. A pesar di tur esaki, el a 
sali liber ayera. Corte di Rotterdam, unda e huicio contra dje 
a tuma luga, ta haya cu e sospechonan no tabata asina pisa 


pa mantene deteni. 
E lo tabata tras di e morto di ex futbolista Kelvin Maynard 
di 32 aña y e yiu di Corsou Genciël Feller di 23 aña. Y e 
tabata wordo sospecha di a trafico den 400 pa 4030 kilo di 
cocaina. 


OM a pidi Corte rechasa su libertad temporal, pero Corte 
ta haya cu audio cu declaracion testigo manda pa nan no 
tabata suficientemente pisa pa cu e acusado. Y e comber- 
sacionnan di chat no ta condena e sospechoso. 


Tereno deportivo na Cas di Paloma 
Tereno deportivo na Cas di Paloma 
ta ehempel di mal maneho 
ta ehempel di mal maneho 


M 
aneho di deporte na Aruba, ta sigui 
carece no solamente di falta di se- 
riedad pero tambe e ta falta un mental- 
idad cu realmente ta lucha pa cualkier 
clase di deporte, crece y yuda hoben- 
nan den nan formacion como persona. 
Na Aruba practicamente no tin un facil- 
idad deportivo na e momento aki, cu ta 
den bon estado, ya cu e falta di aten- 
cion pa loke ta nan mantencion, a pone 
cu gran mayoria practicamente no ta 
sirbi pa practica deporte den esaki. 


Ta tristo pa den un pais manera Aruba, 
e interes pa inverti den deporte, pa 
yuda clubnan mantene cabes riba 
awa y sirbi interes deportivo di nan 
miembronan, simplemente no ta existi 
caminda un grupito chikito si ta trata 
di saca mas probecho posibel di e 
mesun facilidadnan aki pa ganashi 
propio pero no ta yuda e centronan aki 
cu nan mantencion. 
Na Cas di Paloma tin un situacion 
asina, caminda e edificio cu ta sirbi 


como centro ta ainda den bon condi- 
cion pero ainda e centro no ta ser uza 
100% di su capacidad. 
Sinembargo e tereno di santo cu ta 
un veld di futbol y di softball, ta sigui 
deteriora formalmente caminda parti 
di henter e cura, e backstopnan y 
otro partinan esencial, manera un 
pida tribuna y luga pa hende sinta, ta 


den mal estado y nan ta formando un 
peliger pa hendenan cu ta bishita e 
centro aki y uza e tereno di santo. 


Ora cu mira e deterioro di e pida tereno 
aki, ta facil pa saca un conclusion cu 
pa ultimo 10 aña, no a haci mucho cos 
na mantencion di e luga aki, loke ta di 
lamenta seriamente. 


Supuesto dealer di droga deteni na Aruba y envolvi den likidacion laga liber 

G 
abinete Wever Croes ta sigui demostra cu ta un solo ley 
e ta reconoce, esta su propio ley ya cu loke a bin ta pas- 
ando for di 2021 te cu awor, a keda claramente confirma cu 
no tin ley pa castiga ningun hende di partido MEP. 
Prueba concreto di esaki a keda confirma cu cooperacion di 
Ministerio Publico y Corte den Prome Instancia siman pasa, 
ora cu a haya ex Parlamentario y ex lider di partido POR, 
culpabel di a comete malversacion y tambe ladronicia di 
fondonan di e fundacion di fraktie medewerker di POR den 
parlamento. 


Segun documentonan di Corte, ex parlamentario Howell 
lo a malversa of comete ladronicia pa un suma di 197.404 
florin, pues casi 200 mil florin y Corte mescos cu Ministerio 
Publico, no a haya cu e ex lider di POR, a presenta suficiente 
material legal pa defende su mes y comproba su inocencia. 
Siman pasa Corte a dicidi di declara e ex parlamentario 
culpabel pa varios di e acusacionnan den su contra caminda 
primordialmente e acusacion di desfalco of sea malver- 
sacion di fondonan di e stichting di POR y tambe subsidiario 
e acusacion di ladronicia y a impone un castigo di 2 aña y 6 
luna contra di e Howell kende cu e acusacion aki, lo perde su 


trabou tambe como oficial di polis. 


DIFERENCIA? 
Mientras tanto hopi ta esunnan cu ta puntra di con Howell 
si pero ainda Ministerio Publico no kier actua contra di ex 
Minister Plenipotenciario Guilfred Besaril, kende a dicidi di 
bandona su puesto na Den Haag aña pasa, despues c’un 
grupo di trahadonan di Arubahuis, a bati alarma cu el a haci 
su mes culpabel na malversacion di fondonan di e instituto 
aki. Mescos cu Howell, e candidato di MEP tambe a haci mal 
uzo di fondonan di gobierno, uzando e fondonan aki, pa 
atende cu asuntonan personal y familiar. 


CAD a confirma e hecho cu Besaril a actua malo y cu el a 
comete e tipo di actonan aki, caminda el a malversa fondonan 
di Arubahuis pa asuntonan priva y mescos cu ex parlamen- 
tario Howell, esaki tambe por wordo considera ladronicia di 
fondonan publico. 
Sinembargo ainda ningun musca a bula, ni na Ministerio 
Publico y tampoco cerca gobierno ya cu ainda ningun inves- 
tigacion hudicial a inicia y loke ta bolbe lanta e pregunta 
ta ki tipo di keho Prome Minister Evelyn a entrega contra 
di Besaril. Na mes momento tin tambe indicacion cu e ex 
Minister Plenipotenciario ta cobrando su “overbrugging- 
stoelage” cual e tin derecho ariba pa un aña y tambe ta ser 
cuestiona e hecho cu el a wordo retira for di servicio di gobi- 
erno. 


Pues aki claramente tin cu asumi cu husticia tog no ta asina 
balansa manera pueblo tin derecho riba dje, ya cu e tipo di 
desaroyonan aki simplemente no ta aceptabel caminda pa 
uno husticia ta fuerte y pa otro esaki no ta e caso. 


U 
n di e temanan cu tin riba agenda di 
Parlamento otro siman ta un cam- 
bio / adaptacion den e Ley di pesca. E 
reunion aki ta tuma luga diamars den 
oranan di mainta y a wordo presenta 
pa ministerio di Minister Ursell Arends. 


Extraoficialmente por a compronde cu 
e splicacion a duna na algun persona 
cu tin inkietud riba esaki ta trata di 
un formalidad, esta ta algo tecnico cu 
tin di haber cu e Rijkswet cu ta defini 
e zonanan di pesca di Aruba. Parce cu 
esaki ta un cambio cu mester wordo 
haci pa e adaptacion cu ta data di 2013 
den e Rijkswet por drenta na vigor. 
A pesar di esaki, tin un grupo cu ta keda 


preocupa pasobra no a envolvi di sector 
di pesca, aunke cu ta papia aki di un 
Rijkswet. Nan ta sinti cu mester analisa 
tur cos debidamente pasobra aunke 
cu ta papia di un cambio tecnico, un 
coma so por haci un diferencia grandi 
den interpretacion. Mas ainda despues 
cu nan tin informacion cu Hulanda kier 
bini cu navenan grandi di pesca den e 
areanan aki. 


Falta apenas algun dia y te ainda 
Minister encarga, kende tabata na 
Nacionnan Uni pa un conferencia 
grandi, no a duna ningun splicacion. 
E sector aki ta kere cu pa delaster 
cambio cu tin cu pasa den Parlamento 


of wordo trata eyden, ta deber di e 
representantenan di pueblo duna e 
debido splicacion na pueblo. 


Dos aña y mey pa ex parlamentario 
Ex Minister canando 
rond ainda y liber di 
persecucion hudicial 


Piscadonan tin miedo cu no tin un splicacion riba cambio den Ley di Pesca 

D 
espues di e gritonan pa deshaci di COHO y reunion entre 
prome ministernan di Aruba, Corsou y Sint Maarten cu 
Hulanda, cu a yega na un palabracion pa bini cu un otro are- 
glo, a keda cla cu Hulanda! Cada pais riba su mes lo firma un 
acuerdo separa cu Hulanda. 


Esaki a keda anuncia durante e conferencia di prensa di 
diahuebs mainta door di Prome Minister Evelyn Wever Croes. 
Ta papia aki di e Onderlinge Regeling (OR). Prome Minister a 
remarca cu na e momentonan aki ta asina leu cu a yega na 
un acuerdo cu Hulanda riba e onderlinge regeling y COHO 
definitivamente lo wordo bari for di mesa. 


Prome Minister a splica e situacion actual pa loke ta trata 
e onderlinge regeling. Pa haci esaki, Prome Minister a bay 
na e comienso di e pandemia, e mercado internacional na 
unda Aruba por a presta placa a cera pa Aruba. Pa yega na e 
fondonan pa mantene e pais, Aruba solamente por a presta 
placa for di Hulanda. 


Despues cu Gobierno a bati na porta di Hulanda, Hulanda 
a indica cu nan ta dispuesto pa yuda pero a pone condi- 
cionnan. No a keda Aruba otro sino pa acepta e condi- 
cionnan aki di Hulanda. Dos condicion tawata e Ley COHO y 
e Ley di Raft. Ambos ta leynan di Reino. E COHO a rigi e rela- 
cion entre Hulanda y Aruba pa e reformanan di recuperacion 
di Aruba. Y Raft a rigi e supervision financiero na unda cu 
Hulanda tawata kier a haya mas grip mirando cuanto placa 
Hulanda a presta Aruba. 


Gobierno di Aruba, na e momento dificil aki pa nos pais, a bay 
di acuerdo y total a haya 916 miyon florin presta di Hulanda 
durante di e pandemia. Cu e placa aki, a mantene operacion 
di tanto Gobierno y sector priva. Cu e fondo a paga FASE cu a 
yuda esnan cu a perde trabou durante pandemia. Cu e fondo 
a paga e Proyecto di loonsubsidie cu a yuda e doñonan di 
trabou pa mantene mas tanto trahado posibel riba payroll. 


Tambe a uza e fondo pa e sosten cu a wordo duna na e 
empresanan chikito y mediano na Aruba y otro asistenci- 
anan financiero cu Gobierno a duna durante ful e periodo. 
Esaki, sin conta tur gasto adicional cu e pandemia a trece cu 
ne, entre otro, gasto di salud, cuido intensivo, vacunacion. 
A base di esaki, Hulanda a pidi cu pa medio di un Rijkswet, 
yega na un areglo di Reino y con Aruba lo sali mas fuerte y 
resiliente despues di e pandemia. 


Prome Minister a indica cu pa Aruba, e contenido di e reforma 


no tawata asina un problema mirando cu Aruba mes a indica 
caba cua ta e areanan cu lo mester traha riba dje si nos kier 
sali mas fuerte y resiliente. “Pa Hulanda e tawata importante 
den ki bachi nos lo hinca esaki”. Aki ta unda cu e tema di 
COHO a bin na vigor. COHO lo ta e organo cu lo mester a bin 
cu lo a consisti di tres persona pa tuma decision den ki area 
lo bay implementa e reformanan na Aruba. 


E tres personanan aki lo no mester a responsabilisa nan mes 
ni na Gobierno di Aruba ni na Gobierno di Hulanda. “COHO lo 
tawata un instancia di tres persona cu Hulando lo a apunta 
pa dicidi e maneho. Nos tawata tin problema con e manera 
cu esaki a wordo geset pasobra no por pasa desicionnan 
asina importante den man di tres persona cu Gobierno di 
Aruba mes no por apunta y no lo tin influencia riba dje y 
e tresnan aki lo no ta duna responsabildad na ningun otro 
hende. A base di esaki, nos a presenta un otro alternativa”. 
Prome Minister a duna di conoce. 


Na juni aña pasa, Premiernan di Aruba, Corsou y Sint 
Maarten a reuni cu Secretario di Estado Van Huffelen na 
unda cu a negocia y Aruba a presenta un otro alternativa 
pa enbes di bin cu COHO, bin cu un onderlinge regeling. Un 
acuerdo hopi mas balansa pa ehecuta e reformanan. Corsou 
y Sint Maarten a sostene e proposicion aki di Aruba y a haci 
palabracionnan cu lo bay traha mas extenso riba dje. 


Na januari 2023 na Sint Maarten, a tuma e luga e siguiente 
reunion di e 4 paisnan di Reino na unda cu a dicidi cu e alter- 
nativa cu a wordo presenta ta bira e alternativa final na unda 
cu lo mester a finalisa algun detaye. 
Awo ta asina leu cu a finalisa e detayenan y COHO na unda 
3 persona lo tuma decision a wordo bari y na su luga a bin 
e onderlinge regeling, un sistema na unda cu Gobierno di 
Aruba y Prome Minister cu ta encarga cu e reformanan, ta 
responsabilisa su mes na Parlamento, e Minister di BZK na 
Hulanda ta responsabilisa su mes na su Parlamento. Cada 
ken ta traha hunto cu un ekipo cu ta encarga cu e ehecucion 
di e landspakketnan y reformanan y ta traha hunto pa yega 
na palabracionnan. 


“Gobierno di Aruba tin plannan di kico nos kier haci. Hulanda 
a compromete cu e ta pone fondo disponibel pa nos ehecuta 
e plannan aki. Aworaki nos ta yegando na e final di e onder- 
linge regeling y esaki lo wordo firma otro siman diamars 4 di 
april na Hulanda”, Prome Minister Evelyn Wever-Croes a duna 
di conoce. Prome Minister diahuebs a informa Parlamento 
di tur ultimo detaye. 


Diamars ta firma 


A keda cla cu Hulanda! 

F 
alta apenas algun dia pa habri frontera maritimo di Cor- 
sou y Boneiro cu Venezuela; mientras cu den caso di Aru- 
ba ta keda falta un luna. En bista di e ultimo desaroyonan, 
politiconan Venezolano a cuminsa expresa nan pensamen- 
tonan. Y ta admiti cu cierre di frontera cu e islanan ABC ta- 
bata e pio decision cu a tuma. 


Den preparacion pa e ceremonia di inicio di e relacion aki 
bek, diputado di Asamblea Nacional José Gregorio Correa, a 
haci e expresion aki recientemente. 
Na Spaño el a bisa: “De lo que son las relaciones de Venezuela 
con el exterior, vamos abrir Aruba, vamos abrir Curazao. 
Esto va favorecer a la costa venezolana, la economía del 
estado Falcón, va a favorecer el turismo de ambas regiones, 
porque somos dos zonas totalmente continuas que nunca 
debimos haber roto relaciones.” Y a agrega cu “el error de 


haber roto relaciones se reflejó en el daño que se le causó a 
la economía venezolana”. 


Manera ta conoci, dia 3 awo e conexion maritimo entre e dos 
islanan menciona y Venezuela ta cuminsa. Tin cinco barkito 
cu riba e fecha aki lo sali for di Puerto de La Vela cu destino 
Corsu, segun a wordo informa door di Juan Gotopo vice- 
presidente di Cámara di Comercio di La Vela de Coro den 
estado Falcón. 
E barkitonan aki lo posiciona nan mes den e haf flotante na 
Punda pa despues abastece nan mes semanalmente. 


Riba mesun fecha di 3 di april tambe ta habri e frontera 
aereo entre Venezuela y Corsou. Sinembargo no a menciona 
ainda ki dia lo tin avionnan cu lo cuminsa bula oficialmente 
e ruta aki. Tabatin hopi interes pero e rekisitonan ta largo. 


Politiconan Venezolano ta admiti 


Pio decision tabata kibra relacion cu islanan ABC 

D 
entro di poco nos ta drenta e temporada conoci na Aruba di campa- 
mento. Den cuadro di esaki, Prome Minister Evelyn Wever - Croes kier 
recorda comunidad riba e importancia di nos beachnan. Ban cuida nos na- 
turalesa pa nos por gosa di dje pa hopi aña mas. 


Poco tempo pasa Eagle Beach Aruba a gana un reconocemento di 
Tripadvisor, como e playa number 1 den Caribe y number 2 na mundo. 
Eagle Beach ta un playa sumamente importante pa Aruba su turismo, e ta 
bunita, e ta amplio y e ta un sitio cu tur hende por bay relaha. E reconoce- 
mento di Eagle Beach ta algo cu a logra hunto como comunidad, y pues e 
ta hopi importante pa hunto sigui mantene, y percura cu e ta keda e bunita 
beach manera cu e ta, Prome Minister Wever - Croes a expresa. 


Prome Minister Evelyn Wever - Croes: 
Drentando temporada di 
campamento ban corda pa cuida 
nos playa nan y naturalesa 


“E reconocemento aki no a bin di su mes, el a 
bin como resultado di un vision cu gobierno 
tin di basta tempo caminda cu ta inverti den 
e playanan. P’esey algun aña pasa a bin cu un 
proyecto pa drecha y mantene e beachnan y 
patrimonionan historico y nacional. Prome cu 
Eagle Beach, a traha riba proyecto Arashi y 
Boca Catalina, caminda cu a yena santo nobo 
unda cu tabata mester y a hacie mas amplio 
pa tur hende por gosa di dje.” 


Aworaki drentando temporada di campa- 
mento, ta haci apelacion na un y tur pa gosa 
di naturalesa y nos playanan pero ban cuide 
tambe. A drecha e beachnan pa tur hende haci 
uzo di dje, awo ban percura pa cuide pa asina 
tin hopi aña mas di goso y probecho di dje, 
Prome Minister a termina bisando. 

E 
prestatiemanagement cu Prome Minister Ev- 
elyn Wever-Croes ta forsando riba e ambten- 
aar ta un farsa peligroso, segun e parlamentario 
di fraccion AVP. E ta argumenta su punto bisan- 
do cu gobierno ta pretende cu e aparato guber- 
namental ta desfuncional pa motibo di e falta di 
calidad di e ambtenaar. Pero, e motibo primordial 
pa nos problema gubernamental ta e ministernan 
mes. 


Echo ta cu un minister cu no ta sirbi ta complica e 
trabao di su departamentonan. Un ehempel dolo- 
roso ta con e propio Evelyn Wever-Croes a duna 
un verlof (BVVD) na un trahado di Censo, contra 
conseho di e director. E verlof aki a stroba e sistema 
di checks and balances na Censo, y como conse- 
cuencia, tabatin malversacion di 60 mil florin. 


Otro ehempel cu parlamentario Santos do 
Nascimento ta duna di e manera con Premier 
Evelyn Wever-Croes ta desfuncional, ta e caso 
di ex Minister Plenipotenciario Besaril unda cu 
Arubahuis a keda aña largo pa su cuenta, dunando 
Besaril tur espacio pa haci y deshaci cu carchi di 
ATM di Arubahuis. Tin un sin fin di conseho di Raad 
van Advies cu ta mustra con Gabinete Wever- 
Croes simplemente falta e experticio y profesion- 
alismo necesario. Ministernan ta actua contra ley 
di contabilidad, ta actua sin base legal, no ta tene 
cuenta cu e echonan, ni tampoco cu e interes di 
stakeholders y asina e lista ta sigui. 


“Si di berdad gobierno kier hisa e calidad di e 
aparato gubernamental, dicon e no ta cuminsa cu 
un “job description” pa e ministernan? E motibo 
ta obvio. Di ambtenaar por exigi pa e domina 
Hulandes, pero si ta bay exigi esey di minister, 
realidad ta cu mayoria no por papia, ni lesa y 
tampoco skirbi Hulandes na un manera adecua,” 
e parlamentario di AVP ta splica. 


E ta puntra ademas kico ta loke en realidad nos 
ministernan sa di traha maneho of di tuma deci- 
sion gubernamental of di tin liderazgo? Nos tin 
suficiente material cu ta demostra cu e contenido 
profesional di nos ministernan no ta optimal. E 


Parlamentario mr. dr. Ryçond 
Santos do Nascimento: 


Decadencia actual 
ta culpa di minister 
y no di e ambtenaar 


politico ta kere cu den pandemia esaki a bira cla na un manera bergonsoso. 


E ta referi specificamente na e organisacion di FASE y di loonsubsidie cu tabata 
un desaster. E organisacion di vacuna a permiti fraude cu comprobante di vacu- 
nacion. Gobierno a regala placa na Qredits sin permiso di Parlamento y gobierno 
a laga Aruba bira un republica di banana, caminda ta normal pa minister traha 
sin base legal. 


Basa riba e argumentonan aki, mr. dr. Santos do Nascimento ta convenci cu 
nos ministernan no tin e calidad pa ta un gobernante responsabel; y mas bien 
ta dedica nan mes na tur forma di politikeria. “E resultado ta cu awe Aruba ta 
birando impagabel pa nos mes, mientras cu comercio ta sufri bao di un avalancha 
di medida. E turista pronto lo cuminsa evalua otro opcionnan den Caribe y e 
hotelnan lo stop di drecha nan edificio. 


E tiki hoben cu ta haya chens pa bay studia na Hulanda no kier bin Aruba bek, 
pasobra nos no ta balora talento y profesionalismo: nombramento y persecucion 
politico ta na ordo di dia. Ora cu henter un pueblo ta deprimi, no por ta culpa di 
e ambtenaar; e ta di e lidernan di e pais cu no ta sirbi,” asina e parlamentario di 
AVP a finalisa bisando. 

U 
n persona cu ta biba cerca di Parke Nacio- 
nal a conta nos na e sitio cu e la mira con 
un jeep di De Palm Tours bahando cu velocidad 
halto for  di e cero pabou di e Visitor Center, pa 
un of otro motibo a sigui straight bay cay den e 
rooi dilanti e Visitor Center. Segun e persona e la 
core bati alarma.  


Parke Nacional Arikok: 
Diahuebs algo despues di 10’or y mey di mainta, 
durante un Safari Tour di De Palm Tours, e 
jeepnan tabata bahando  di e cero bandi panort 
di e Visitor Center di Parke Arikok. Segun nos 
a compronde, un di e jeepnan aparentemente 
e brake lo a kibra of no a traha y e jeep a bay 
straight den e rooi dilanti di e Visitor Center di 
Parke Arikok. E Jeep cu tur 14 persona a bay cay 
den un mondi di hubada, cadushi y kwihi etc. 
Mesora e personal di Parke Arikok a cuminsa 
yuda e turistanan sali for di e jeep y a hiba nan 
na e Visitor Center. 


Brake lo a kibra 


Tour jeep a accidenta 
den parke Arikok, 
5 turista herida y 
transporta pa Hospital 


Varios unidad di Polis y tres ambulance a presenta hopi lihe na e sitio,  
pa asina atende cu e victimanan. No tabata tin niun persona cu a keda 
seriamente herida. Cinco turista a wordo transporta pa hospital y cinco 
a firma cu nan ta bon y no kier asistencia medico.  Un Minibus di De Palm 
Tours a bin busca e otro 4 victimanan y hiba nan hospital pa un chekeo 
medico. Entre 4 nan aki tabata tin e chauffeur y un mucha menor di 
edad. 


Slachtofferhulp y tambe un of mas representantenan di De Palm Tours 
a presenta na e sitio pa brinda asistencia na e victimanan, kendenan 
ta turistanan di e crucero Carnival Cruises. Tur e victimanan mester ta 
prome cu 2’or y mey di merdia bek riba e barco. E agent y slachtoffer- 
hulp lo trata pa nan regresa mas lihe cu ta posibel riba e crucero. Si 
acaso un of mas victima mester keda interna na Hospital, e represent- 
ante di e agencia lo mester regla esaki y tambe e gastonan di e trata- 
mento medico. 


Tres ambulance a transporta e 5 heridonan pa hospital, por a mira 
tambe Departamento Tecnico di polis yega na e sitio pa asina cuminsa 
cu e investigacionnan necesario pa haya sa kico tabata e motibo exact- 
amente di e accidente aki den cual 13 turista a bira victima di dje. Na 
e sitio por a mira presencia tambe di Polis di trafico, cu a haci test di 
alcohol cu e chauffeur di e Jeep, pero a resulta cu e chauffeur no tabata 
bebi. 


Segun varios persona den parke tabata comenta cu e jeepnan di varios 
tours ta core cu velocidad halto den parke, mientras e camindanan aki 
no ta pa core duro, mirando cu tin hopi baha, subida, bocht y rooinan 
chikito di piedra.  Investigacion lo deduci si ta e brake mes a faya of ta 
algo otro. 

I 
BiSA durante fin di siman di 24 y 25 
di maart a biaha pa Curaçao y a par- 
ticipa den e di 2 evento di Weganan In- 
terinsular unda Aruba y Boneiro tabata 
competiendo. E delegacion a partici- 
pa cu 17 mucha den trefbal y 12 mu- 
cha den atletismo. E ultimo edicion pa 
e Weganan Interinsular ta bay ta na 
Aruba den e fin di siman di 21 pa 22 di 
april y e disciplina deportivo ta Volley- 
ball cu ta bay tuma luga na Frans Figa- 
roa na Noord y Futbol na Johan Cruyff 
na Jaburibari dianan . 


IBiSA kier felicita tur e atletan, coach, 
docentene y mayornan cu e presenta- 
cion exitoso duna pa nos delegacion. 
  
Atletanan di trefbal tabata: 
Emiliana 
Gonzalez, 
Jaelly 
Murray, 
Katherine Bernal Granada, Julliette 
Balentien, Michelle Zambrano, Cao 


Zhixin, 
Samantha 
Restrepo, 
Mary 
Jane Silvania, Sylvienne Ridderstap, 
Rozilaine Ridderstaat, Angela Rangel, 
Ginaidy Lopez, Roselind Winterdaal, 
Shadee Chong, Allison Olivar, Joline 
Rafini, Bheia Sabularse. 


Atletanan pa Atletismo tabata: 
Phillip Kooi, Edilianne Croes, Jayqion 
Richardson, Junaily Carty, Kendall 
Tromp, Kymani Hazel, Mia Jansen, 


Miguel Angel Perez Blanco, Rayner 
Kock, Rishantely Jamanika, Senna 
Stooter y Yentl van Kats 


IBiSA ta invita comunidad di Aruba 
pa bin apoya nos atletanan durante e 
Weganan Interinsular. 


Pa mas informacion por mira esaki 
riba nos pagina social di Facebook y 
Instagram: IBiSA Aruba. 


Aruba a destaca durante Weganan Interinsular na Curaçao 

R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


D 
iasabra awor 1 april, ayayay, ta ken lo 
wordo tuma haci, ken lo ta e victima dje 
sambombaso den domino cu lo tuma lugar di- 
asabra awor 1 di april, cuminsando pa 8’or 
di anochi, n’e unico y mundialmente famoso 
Domino Square Garden aya net n’e frontera 
entre Kudawecha y Calabas! 


E trabuconan di “Witte Berg” a haya “de 
smaak te pakken” ora nan a wak con facil 
Team Snor a core rosa door di varios ekipo 
ultimo encuentronan. 


Un “YES WE CAN!” grandi a resona door di 
militancia di Team Sero Blanco ora nan a 
dicidi di bay pa coy e toro na su “snor” di 
biaha! Sero Blanco lo mester bay bon prepara 
si pasobra ultimo tempo e unico matematico 
den domino, Nelson “Snor” Perez, ta sacando 
formulanan den wega di domino cu lo laga te 
hasta Einstein “babucated”! 


Snor no ta papia mucho, y ora draai bek e 
video bo no por saca afo su formula secreto, 
pero ultimo tempo su efectividad a cuminsa 
surpasa varios standard internacional! Dus, 
Team Sero Blanco, “OJO” pasobra e bigoti ta 
agresivo ultimo lunanan. 


Manera di custumber, entrada ta completa- 
mente gratis pa pueblo amante di domino, 
y durante halftime e snacknan lo core total- 
mente riba cuenta dje “Management Team” di 
Domino Square Garden! 


Bini un bini tur, diasabra awor 1 di april, cumin- 
sando pa 8’or di anochi, pa bin presencia otro 
encuentro clasico di domino ‘high tension’ 
aya n’e unico y mundialmente famoso Domino 
Square Garden! Yegaaa! 


Team Snor lo enfrenta sero blanco! 


www.awemainta.com 

M 
inister di Turismo & Salud publico, Sr. Dangui Oduber, ta an- 
uncia e implementacion exitoso di e proyecto piloto Aruba 
Happy One Pass (HOP), un aplicacion mobil conforme e standard 
di One ID. E aplicacion pa pasaheronan a wordo crea por medio 
di cooperacion entre Aruba Tourim Authority (ATA), Inmigracion 
Aruba, SITA y Indicio. E aplicacion aki lo ofrece pasaheronan e 
opcion pa yena y cumpli cu tur rekisito di inmigracion prome cu 
nan aborda nan avion haciendo uzo di credencialnan digital. Na 
momento cu nan caba cu e proceso aki, nan lo ricibi un confirma- 
cion di ‘ready-to-fly’ status prome cu nan subi nan avion rumbo 
pa Aruba. 


E meta di Aruba HOP ta pa streamline y haci e proceso di control 
na aeropuerto mas eficiente, reduciendo e oportunidad di comete 
eror, fraude of robo di identidad. Esaki lo resulta den menos tempo 
di espera na aeropuerto pa e pasaheronan y crea un experiencia 
mas placentero pa nan por yega nan destino mas lihe. 
Locual ta haci e proyecto di Aruba HOP unico ta cu e lo cumpli 
cu tur ley di privacidad, ofreciendo pasaheronan cu haci uzo di 
esaki control completo di nan data, y dunando nan e opcion pa 
scoge nan preferencia di cual data nan kier comparti. Pues, no lo 
tin niun tercer partido cu ta ricibi e informacion confidencial aki, 
e pasahero mes lo maneha esaki. E Aruba HOP lo warda e data 
ricibi responsablemente, conforme e rekisitonan di privacidad di 
data. 


Segun CEO di Aruba Tourism Authority, Ronella Croes, Aruba 
Happy One Pass su proposito ta pa transforma e experiencia di 
nos pasaheronan, creando un proceso di siguridad mas efici- 
ente caminda cu cada pasahero tin tur locual nan mester riba 
nan mobil personal. “Aruba ta sumamente orguyoso di ta na e 
frontline di innovacion den e industria di turismo, brindando un 
experiencia excepcional pa nos bishitantenan, cuminsando na 
aeropuerto te cu nos playanan unico”. Sra. Croes ta elabora, indi- 
cando cu “Aruba, One Happy Island, ta un di e destinonan den 
Caribe cu ta wordo bishita multiple biaha door di turistanan. 


Aruba ta ofrece lamanan inigualabel, un experiencia culinario 
diverso, hotelnan y villanan unico, y tambe nos Parke Nacional 
Arikok, cu tin un biodiversidad inolvidabel – un isla cu ta lider den 
innovacion. Pais Aruba a logra un top spot den e revista popular 
‘Lonely Planet’s Best in Travel 2020’ door di tur e esfuerso pa 
crea un isla mas sostenibel. Den e mundo cu ta evolviendo rapi- 
damente, e protocolnan di ‘Health & Hapiness Code’ di Aruba ta 
duna bishitantenan un paz mental y e oportunidad pa disfruta 
di un vakantie sigur y relahante riba nos isla. Aruba su posicion, 


pafo di e belt di horcan, tin hopi pa ofrece turistanan variando for 
di getaways romantico te cu experiencianan di salud y bienestar. 
Mas informacion por wordo haya riba www.aruba.com”. 
Jeremy Springall, Vice-Presidente di SITA, SITA AT BORDERS, 
ta menciona cu “Aruba Happy One Pass ta uzando identidad 
digital den biahe, pa sigura e siguridad y un proceso mas confor- 
tabel y lihe pa e pasahero”. Segun Mr. Springall “Aruba HOP ta 
conserva e privacidad di e pasahero na mesun momento cu e 
ta duna nan un pre-cleared “ready-to-go” status, sin mester 
mustra e pasport fisico. Esaki ta un innovacion tremendo no sola- 
mente pa crusa frontera aereo, pero tambe maritimo y terestre. 


E proyecto aki a pasa door di un periodo largo di pruebanan 
extensivo prome cu e la bira un realidad, cuminsando for di 2021 
caminda cu SITA y Indicio a uza tecnologia di credencialnan 
digital pa maneha e Aruba Health App, facilitando e data pa 
pruebanan di COVID y e proceso di vacuna. Aruba HOP ta duna 
pasaheronan e oportunidad pa transforma nan paspoort den un 
identidad y credencial digital, di cual e autenticidad y integridad 
por wordo verifica automaticamente cu e permiso di e pasahero. 


CEO di Indicio, sra. Heather Dahl, ta splica cu data biometrico y 
credencialnan digital ta tecnologia clave pa por sigura un experi- 
encia confortabel pa pasaheronan. “SITA y Aruba su compromiso 
cu e conservacion di privacidad ta ofrece pasaheronan e opor- 
tunidad pa warda informacion/data den nan mobil y comparti 
esaki ora nan ta desea, pa un experiencia mas placentero”. 
Minister Oduber semper a kere den e innovacion y a opta pa haci 
esaki central den e strategia di su maneho y su vision. Su meta 
ta pa sigui crea socionan pa asina sigui desaroya e proyecto aki 
den henter e industria di hospitalidad pa asina mas y mas stake- 
holders por beneficia di e innovacion aki pa asina por ofrece e 
miho calidad di servicio na nan huesped. E obhetivo principal di e 
“Seamless Travel Experience” ta pa fomenta un proceso di biahe 
ful digitalisa y mas eficiente pa biaha for di y pa Aruba. 


Minister Dangui Oduber: 


Aruba happy one pass ta bira un realidad 


Biaha cu credencialnan digital ta facilita y 
mehora e calidad di e experiencia pa e pasahero 
for di e momento cu nan book, por medio di 
comparti data biometrico di un pasahero. 

E 
siman aki ta tuma luga e conferencia mas importante di e in- 
dustria crucero. E edicion di “Seatrade Cruise Global” pa aña 
2023 ta demostra un acogida importante pa e industria aki. Ta 
conta cu un participacion di mas di 10,000 profesional repre- 
sentando mas di 100 pais rond mundo. 


Aruba Ports Authority N.V. (APA) hunto cu Aruba Tourism 
Authority (A.T.A) ta reuni cu e lineanan di crucero mas importante 
pa Aruba, manera ta Royal Caribbean Group, Carnival Cruise 
Lines, Norwegian Cruise Lines, Holland America Line, MSC, etc. 
E enfoke ta tambe riba e liñanan mas luhoso, manera The Ritz 
Carlton Yacht Collection, Azamara Cruises y Seabourne, cu ta 
alinea den e filosofia di e asina yama “High Value, Low Impact”. 


Alabes ta sigui pusha pa reenforsa e temporada abou, esta den 
e lunanan di mei pa september. Manera indica caba, aña 2023 lo 
ta positivo pa e industria, mientras cu aña 2024 y 2025 tambe ta 
mustra prometedo, specialmente cu indicacion di un mehoracion 
durante e temporada abou. 


Resultado di e reunionnan ta hopi positivo y mas bien ta confirma 
un recuperacion y crecemento di e industria den e region y tambe 
pa Aruba. E liñanan crucero a duna Aruba comentario masha 
positivo di nan pasaheronan manteniendo e posicion di lider- 
azgo cu e waf y destinacion di Aruba ta custuma di tin. E liñanan 
crucero a demostra hopi interes den e desaroyo di waf di crucero 
na Oranjestad y tambe pa e desaroyo di Port City. 


Adicionalmente, APA ta hopi satisfecho cu e cooperacion estrecho 
cu nos islanan ruman Boneiro y Corsou, door di para hunto den 
un solo booth. E strategia aki a duna mas forsa pa convence line- 
anan crucero pa inclui Aruba den nan itinerario. Igualmente, 
tambe ta sigui estrecha e lasonan di cooperacion cu otro desti- 
nacionnan, specialmente den e parti zuid di Caribe pa stimula e 
asina yama “Southern Caribbean Cruising”. 


“Nos a demostra den aña 2022 cu nos por. E aña aki, si tur cos bay 
bon, nos lo ta cerca di e nivel di 2019. Pero cu e contactonan y e 
reunionnan cu ta culminando awo, nos ta convenci cu pa otro aña 
nos lo por sigui mira un desaroyo positivo di e industria crucero 
na Aruba”, asina Marc Figaroa, CEO di Aruba Ports Authority N.V. 
a sigura. “Aruba como destinacion a demostra tur linea crucero 
cu tin demanda di e pasaheronan pa nos isla. E importancia ta pa 
nan sigui inclui nos den nan iterinario”. 


Durante e dianan cu ta sigui, APA tin mas reunion programa pa 
asina maximalisa e oportunidad cu e conferencia aki ta brinda 
y asina sigui amplia e relacionnan comercial y sigui desaroya e 
industria crucero. 


Seatrade Cruise Global: 


Recuperacion y demanda grandi pa sigui bishita Aruba 

H 
idrogeno ta e energia di futuro, clave den decarbon- 
isacion. Pa e futuro di e generacionnan cu ta sigui 
nos, awe nos mester tuma e pasonan pa sigura cu nan 
por tin un pais y un mundo limpi. Ta nos deber pa mini- 
malisa te yega na e punto di eliminacion total di HFO – 
Heavy Fuel Oil cu ta contaminado mas grandi di nos me- 
dio ambiente. 


Humanidad tin hopi tempo uzando hidrogeno como 
materia prima den industria kimico y como combustibel. 
Pero pa motibo cu no por extrae hidrogeno directamente 
for di naturalesa den su estado mas puro, mester fabric’e. 
Y precisamente e metodo con ta extrae e hidrogeno ta 
determina si e ta un combustibel limpi y sostenibel. 


TUR E TIPONAN DI HIDROGENO 
Bo tin hidrogeno blauw, hidrogeno berde. 


Hidrogeno blauw: 
Esaki tambe bo ta obtene di fossielnan combustibel pero 
cu tecnicanan capaz di captura y almacena e emisionnan 
CO2. E version blauw ta menos contaminante cu e version 
shinishi. 


Hidrogeno berde: 
Esaki ta e clase di hidrogeno cu ta logra obtene sin genera 
emision un hidrogeno sostenibel. Esaki ta e combustibel 
cu lo yuda mundo alcansa e meta di decarbonisacion total 
di nos planeta y den e lucha contra cambio climatico. 


Hidrogeno berde ta e combustibel di futuro. E ta un 
forma di energia asina dinamico cu lo por aplica den tur 
e sectornan cu awendia ta depende di fossiel ‘heavy fuel 
oil’. 


Esaki ta e meta final unda cu Minister Glenbert Croes kier 
yega cu Aruba Hydrogen Valley. Su vision ta pa logra un 
Aruba cu un medio ambiente limpi sin ningun clase di 
contaminacion. 


Hidrogeno ta e futuro. Pero mester cuminsa awo. Y pa 
Aruba e lo ta den un futuro cercano, manera e mandatario 
recientemente mes a anuncia riba su pagina di Facebook: 
e vision pa transforma e zona di refineria den e “Aruba su 
Green Hydrogen Valley” pronto lo bira realidad 
“Loke kisas otro hende no a pensa posibel, nos ta bay 
haci realidad.” 


“Aruba su Green Hydrogen Valley” 


E vision energetico di Minister Glenbert Croes y gobierno 
di Aruba lo ta e proximo pilar economico di Aruba 

D 
urante su bishita na Spaña, Minister di Energia Glenbert Croes a tuma 
e oportunidad di haci un bishita na Hotel Riu Plaza Spaña, na unda el a 
wordo cordialmente ricibi pa e Director di Operacion sr Manuel Jaile y Di- 
rector General sr. Javier Flórez Alzueta. Hotel Riu Plaza Spaña ta un ho- 
tel emblematico na Madrid cu ta hopi popular y ta ofrece facilidadnan di 
calidad halto. 


Mirando e exito na nivel mundial di e cadena di Riu Hotel, Gobierno ta 
sumamente orguyoso di por conta cu dos Riu hotel na Aruba. E manda- 
tario a gradici nan pa tur e inversionnan haci riba nos isla. Riu Antillas y 
Riu Palace na Aruba, ta percura pa constantemente mehora nan facili- 
dadnan, pa asina semper ofrece e bishitantenan un luga “all inclusive” 
di calidad halto. E relacion entre Gobierno di Aruba y Hotel Riu pa loke ta 
trata trahadonan y comunicacion en general ta uno positivo. 


“Nos a expresa nos gratitud y felicidad di mira e exito y embergadura di e 
cadena Riu. Nos ta orguyoso di tin hotelnan Riu na Aruba y ta gradici nan 
pa tur e inversionnan haci den pais Aruba. Nos ta desea nan hopi exito 
y spera di por mira desaroyonan continuo y positivo.” Minister Croes a 
expresa. 


Minister Glenbert Croes a bishita hotel Riu Plaza Spaña 


E 
siman aki Minister Xiomara Maduro 
bou di cual Archivo Nacional Aru- 
ba ANA ta resorta, a celebra hubilacion 
di tres empleado publico trahando. Ta 
trata aki di Sr. Raymond Hernandez, Sr. 
Mirto Tromp y Sr. Nelson Tiel. 


Sr. Raymond Hernandez, cu ta e actual 
director di di ANA a cumpli 30 aña 
di hubilacion y Sr. Mirto Tromp y Sr. 
Nelson Tiel ambos a cumpli 40 aña di 
hubilacion. 


‘Danki pa boso trabou duro, boso cono- 
cemento comparti y tur esfuerso cu 
boso a bin ta haci diariamente pa eleva 
nos Archivo Nacional. Boso contri- 
bucion ta di sumo importancia pa e 
memoria colectivo di nos Pais, no sola- 
mente pa nos den presente, pero sigur 
tambe pa e generacionnan cu lo sigui 


nos.’ 
Minister Xiomara Maduro, den nomber 
di Gobierno di Aruba, ta duna un 


palabra di pabien na tur tres hubilario 
y ta gradici nan pa nan trabou haci pa 
Pais Aruba. 


Minister Xiomara Maduro a celebra 
hubilario di tres empleado publico na ANA 


Nan conocemento, contribucion y experiencia tabata primordial den e desaroyo di e memoria colectivo di nos Pais 

M 
undialmente tin hopi atencion ta bay riba e problematica di 
desperdicio. Na Aruba nos tin añanan ta bataya e problematica 
aki y buscando posibel solucionnan pa atende cu ne na un mane- 
ra sostenibel. Kico ta desperdicio? Esaki por ta un producto cu no 
tin uzo mas pe, a perde su funcion, tin partinan cu a daña y no tin 
manera pa drech’e, of hende kier uno mas nobo, of no ta desea 
un producto menos atractivo cu e nobo. E consumidor ta cumpra y 
consumi productonan mes lihe cu e productornan ta produci mas 
producto y pone esakinan riba mercado. Tambe nos ta uza na Pa- 
piamento e palabra sushedad pa describi desperdicio. Pero e mun- 
do su capacidad pa absorba tanto sushedad no por continua na e 
manera acelera cu e tin awor y ta p’esey Nacionnan Uni a declara 30 
di maart como Dia Internacional di Cero desperdicio. Na Ingles- In- 
ternational Day of Zero Waste. Directie Natuur en Milieu (DNM) tin e 
tarea di informa comunidad riba temanan manera sushedad y des- 
perdicio, pasobra sushi ta afecta directamente e calidad di nos me- 
dio ambiente y tambe naturalesa. 


E dia aki ta un resolucion cu e Asamblea General di Nacionnan Uni a 
adopta dia 14 di december 2022. E dia aki tin apenas algun luna cu 
e ta ancra como dia Internacional di Cero Desperdicio. Nan a stipula 
dia 30 di maart tur aña como e dia pa conmemora esaki. E dia aki ta 
enfoca pa promove patronchi di consumo y produccion sostenibel. 
E patronchi di consumo cu ta promove cambio di pensamento di 
sociedad pa ta mas circular. E dia ta pa promove conscientisacion y 
iniciativanan di cero desperdicio, con esakinan ta contribui na adel- 
antonan pa alcansa e Agenda 2030 pa Desaroyo Sostenibel. 


Aki tin algun factor di importancia pa menciona. E sector di desper- 
dicio ta contribui significantemente na tres crisis cu e planeta ta 
enfrenta. Esakinan ta: cambio di clima, perdida di biodiversidad y 
naturalesa, como tambe polucion. Humanidad rond mundo ta genera 
un cantidad di 2.24 biyon ton di sushi solido tur aña di cual sola- 
mente 55% ta wordo maneha of controla den cierto tipo di facilidad 
adecua. Tur aña rond di 931 miyon di ton di cuminda ta bay benta 
afo y 14 miyon di ton di desperdicio di plastic ta drenta e ecosistema 
marino of den fluho di awa. 


E mentalidad y iniciativanan di cero desperdicio ta pa minimalisa 
cantidad y preveni sushedad. E pensamentonan aki ta yuda atende 
e crisis planetario aki door di: proteha e medio ambiente, brinda 
siguridad di cuminda y drecha salud humano y aumenta bienestar. 
Kico ta encera pa adapta mentalidad of bin cu iniciativanan di cero 
desperdicio? 


E iniciativanan di cero desperdicio ta atende cu produccion respon- 
sabel, dispone di y consumo di productonan cu ta den cuadro di 
un sistema circular. Esaki ta nifica cu ta reuza y rescata mas tanto 
posibel recurso y cu ta minimalisa polucion di aire, tera y awa. Pa 
yega na cero desperdicio ta rekeri accion na tur nivel. Cua esakinan 
ta? 


Productonan mester ta diseña pa ta duradero y cu ta rekeri poco 
of tin tiki impacto di material. Door di opta pa recursonan cu tin 
menos impacto of di produccion menos intensivo, fabricanan y 
productornan ta limita na nan turno polucion y desperdicio. Hasta 
door di promove y maneha e demanda pa producto, por yega na 
cero desperdicio den e ciclo di bida di un producto. Consumidornan 
tambe por tin un rol importante pa establece cero desperdicio door 
di cambia patronchi y habitonan manera reuza y drecha produc- 
tonan mas cu por y asina extende bida di e producto, prome cu ta 
deshaci di dje. 


E esfuerso di gobierno, comunidad, industria y otro stakeholders ta 
reconoce e potencial den iniciativanan di cero desperdicio. Con ta 
haci e esfuersonan aki? Door di reenforsa maneho di desperdicio y 
drecha procesonan cu productonan ta encamina, financiamento di 
iniciativanan y formula maneho cu ta trata economia circular. 


Na Aruba nos por pensa riba e financiamento na companianan cu 
ta enfoca riba drechamento di productonan pa duna esakinan un 
bida mas largo. Den e mundo di drechamento di auto esaki ta hopi 
visibel. Tin mecaniconan cu ta specialisa den diferente aspecto. Tin 
body shop pa saca sla ora e auto ta kibra y mecanico cu ta drecha 
e parti di motor. Tambe tin cu ta specialisa den drecha muffler, radi- 
ator, airco etc. Mescos por ta aplicabel pa otro productonan. Por 
ehempel e celular cu ta hib’e pa drecha pasobra e la kibra e screen 
of pasobra e tin problema di sistema y funcionamento. Pero hopi 
ta bay tras di e productornan cu ta bin cu un producto mas nobo y 
asina e consumidor ta perde e gana di drecha e producto bieu y ta 
keda anhela e nobo te cu e ta cumpra e ultimo modelo di celular y 
no sa kico pa haci cu e bieu y ta deshaci di dje door bent’e afo. Hopi 
no sa cu e productonan aki tin componente cu tin balor. 


E habito di consumo aki ta afecta e cantidad di sushedad cu ta crea. 
P’esey ta di elogia cu a bini cu maneho nobo cu ta manda desper- 
dicio na diferente waste streams na Aruba. Nos a enfrenta esaki 
na comienso di aña cu e ceramento di e dump Parkietenbos. Por 
haya mas informacion di esaki riba e plataforma www.trashtocash. 
com. Nos ta apenas cuminsando e caminda di cero desperdicio. Ta 
solamente cu bo accionnan y gana nos por logra. Nacionnan Uni, e 
paisnan miembro y stakeholders a forma un strategia global pa cu 
consumo y produccion sostenibel pa yuda guia e transicion aki. E 
strategia aki ta boga pa adopta consumo sostenibel y obhetivonan 
di produccion cu ta crusa diferente sector pa aña 2030. E meta di 
desaroyo sostenibel (SDG) #12 ta encera sigura patronchinan cu ta 
sostene consumo y produccion sostenibel. Pa mas informacion di e 
metanan mundial pa desaroyo sostenibel por bishita e website www. 
sdgaruba.com. 


DNM ta forma parti di e comision di SDG Aruba pa e parti di planeta di 
cual SDG #12 cu tambe ta relaciona di cerca cu asuntonan di natu- 
ralesa y medio ambiente. Nos ta apoya tambe iniciativanan, manera 
plastic beach party, Aruba life organics, Zero waste company Aruba, 
Arupro y hopi mas. Si ta desea di informa DNM di bo iniciativa cu ta 
alinea cu SDG 12 y cero desperdicio por e-mail nos na: info@dnma- 
ruba.org. Feliz dia Internacional di Cero Desperdicio; abo a pensa 
caba con bo ta aporta na esaki? 


Dia 30 di maart 2023 ta e 
prome biaha cu ta observa Dia 
Internacional di Cero Desperdicio 

D 
iadomingo, pa 5’or di atardi cu hopi 
entusiasmo pueblo di Aruba taba- 
ta warda e yegada di British Airways. 
Esaki tabata e prome biahe oficial cu 
British Airways a haci pa Aruba. E vue- 
lo inaugural aki a sali for di aeropuerto 
di Gatwick na London, Gran Britania cu 
un escala na Antigua y djey pa Aruba. 


E vuelonan di British Airways lo ta dos 
biaha pa siman y primordialmente for di 
Gran Britania. Naturalmente tin bishi- 
tante di otro parti di Europa cu lo haci 
uzo di e conexion aki pa yega Aruba. 
Di otro banda, esaki ta un bon opor- 
tunidad pa nos di Aruba tambe haci un 
bishita na Gran Britania y otro paisnan 
den Europa cu e conexion aki di British 
Airways. 
Diversificacion den turismo 
Cu e yegada di e flota di British Airways 
esaki ta contribui na e diversificacion 
di nos turismo. ATA den su conferencia 
di 27 di september ultimo a indica cu lo 
bay implementa nan strategia di diver- 
sificacion pa nos turismo. E strategia 
aki ta encera tambe e atraccion di 
turistanan di ‘high value’. E strategia 
aki ta enfoca riba paisnan Europeo 
manera Gran Britania, Alemania, Italia, 
Belgica y Suisa. Aunke cu e mercado 
Ingles ta e di dos mas grandi cu ta bin 
for di Europa, awor tin conexion directo 
cu Aruba. Di e forma aki e prome paso 
di e strategia a keda realisa y ta haci cu 
e oportunidad pa hopi mas Ingles bin 
Aruba lo crece exponencialmente. 


Aporte na nos economia 
Cu e strategia menciona ariba, lo 
explora den e paisnan aki pa e person- 
anan cu un entrada halto of cu ta riba 
e promedio salarial y asina atrae nan 
pa bin bishita Aruba. E turistanan ‘high 
value’ aki lo por keda un poco mas 
largo na nos isla y tambe lo gasta un 
poco mas tambe mirando nan entrada. 


Alabes, mirando e moneda di e paisnan 
aki, cu ta pounds, euro y e franc Suiso, 
cu tin un balor halto, e turistanan di 
dicho paisnan lo gasta mas riba nos 
isla. E strategia di diversificacion aki 
ta aporta tambe na engrandece nos 
economia y asina haci tambe cu Aruba 
su situacion financiero lo mehora un 


poco mas. 


Bon bini na British Airways y un pabien 
na e ekipo di ATA, Minister Dangui 
Oduber, Gabinete Wever Croes II y 
pueblo di Aruba cu e logro grandi aki 
cu un aerolinea di caliber mas riba nos 
isla. 


Parlamentario Ricky Hoek (MEP): 


Ampliando frontera cu British Airways 

DEN HAAG –Minister Plenipotenciario mr. Ady Thijsen a 
topa y papia na stadhuis di Leiden cu burgemeester di Leiden 
Henri Lenferink. Den e despacho di burgemeester Lenferink, 
minister Thijsen a duna un introduccion di su vision pa cu 
Aruba y Arubahuis. Cu e ta bsihitando diferente municipionan 
(gemeentes) pa mira riba cual tereno por tin cooperacion cu 
Aruba. Sr. Thijsen a bisa cu durante di tur su bishitanan y 
encuentronan El a nota cu cada municipio tin nan exper- 
ticio y hopi di nan ta para habri pa sondea posibilidadnan 
pa coopera. ‘Nos relacion cu Gobierno Central di Hulanda 
ta hopi bon, pero nos kier explora otro terenonan tanto cu e 
municipio, provincianan, hogeschool y universidadnan. Tur 
esaki pa mira unda tin tereno pa traha hunto y crea un situa- 
cion win win pa ambos partido,’ asina minister Thijsen a bisa. 
Y un biaha mas El a ripiti e mensahe cu su vision y mision 
ta pa Aruba y Arubahuis ta mas visibel na Hulanda y tambe 
na Union Europeo, sigur cu banda di e funcion di Minister 
Plenipotenciario, e ta alabes Representante di Aruba na 
Union Europeo. 


E combersacion a bay riba e relacion den Reino cu segun 
minister Thijsen awor ta hopi bon. El a bisa di tin hopi 
confiansa den Secretario di Estado pa Asuntonan di Reino 
Alexandra van Huffelen. E mandatario a bisa di a nota cu 
Van Huffelen tin hopi comprension pa e islanan. 
Burgemeester Lenferink a puntra riba e situacion cu 
Venezuela. Minister Thijsen a bisa cu e ainda e situacion 
ta preocupante y cu e fronteranan ta cera. E situacion a 
crea un fluho grandi di Venezolanonan cu ta bin Aruba, hopi 
biaha ilegal y cu esaki ta trece desbalansa riba e mercado 
laboral. Tambe e cerada di frontera a frena a importacion 
di fruta y berdura. Antes tabata tin Arubiano ta planta, 
pero awor e Arubiano ta dependiente di fruta y berdura 
den supermercado, cu hopi biaha ta caro. Minister Thijsen: 
‘Interesante ta pa tende cu tin hopi hoben ta pensa pa sigui 
un estudio den e direccion di agricultura; un desaroyo cu 
mi ta apoya cien porciento. Esaki tambe ta conta pa cria di 
bestia y piscamento. Den esaki mi ta mira un rol importante 
pa e sector comercial chikito y mediano, den Hulandes MKB. 
Hunto cu otro partnernan por duna e hobennan structura. 
Specialmente cu despues di Covid, hopi persona a scoge pa 
bira ZZP’er,’ segun minister Thijsen. 


Manera ta e caso den su otro encuentronan cu burge- 
meesternan, sr . Thijsen a toca e tema di “vergrijzing” na 
Aruba y e reto cu esaki ta trece cune pa e sector di salub- 
ridad. Burgemeester Lenferink a bisa cu e problematico aki 


tambe ta hopi grandi na Hulanda y segun sr. Lenferink ainda 
Hulanda no tin un respuesta adecua riba e situacion aki. 
Pero cu Leiden tin un ventaha grandi, tin hopi scolnan cu ta 
ofrece estudionan den e sector di cuido y salubridad, di VBO, 
Hogeschool te cu Universidad. Burgemeester Lenferink: 
‘Leiden tabata trahando riba un proyecto pa transforma un 
di su hospitalnan cu hopi camber y apartamento pa ubica 
refugiadonan cu ta interesa pa traha den cuido. Esnan 
interesa ta haya un apartamento, educacion y un lugar di 
stage ta wordo regla. Ya caba nos tabata tin compromiso 
cu scolnan y hospitalnan. E renobacion di e localidad tabata 
cla, pero e guera na Ukraina a start y tur e luganan mester 
a wordo uza pa refugiadonan for di Ukraina,’ asina burge- 
meester Lenferink a splica. 


Minister Thijsen a remarca cu e proyecto aki unabes cu e 
cuminsa di nobo, lo ta hopi interesante pa studiantenan 
Arubiano, cu tin e bentaha cu nan ta domina e idioma 
Hulandes. Tambe e mandatario a añadi cu recientemente 
cu e bishita di minister di Enseñansa di Hulanda Robbert 
Dijkgraaf na Aruba a firma un acuerdo pa duna mas sosten 
na Aruba riba e tereno di enseñansa. EPI na Aruba tin un 
studio pa enfermeria riba nivel MBO, pero e studiantenan no 
ta haya trabao den hospital Horacio Oduber, pasobra e curi- 
culo di EPI no ta segun e standard di e hospital. Akinan nos 
tin trabao pa haci, segun Minister Thijsen. 
Finalmente a haci e palabracion cu lo sigui un follow-up 
unda lo bay papia cu scolnan MBO, pero tambe cu scolnan 
HBO y tambe cu burgemeester Lenferink a bisa cu e ta habri 
pa unda cu Leiden por, brinda sosten na Aruba. E manda- 
tario a gradici burgemeester Lenferink pa esaki y tambe 
pa e recepcion hopi ameno. Despues a sigui intercambio di 
regalo como recuerdo di e bishita di minister Ady Thijsen na 
burgemeester di Leiden Henri Lenferink. 


Potret cortesia di Arubahuis 


Minister Thijsen tabata tin encuentro cu 
burgemeester di Leiden Henri Lenferink 

C 
omo parti di team-building y celebracion di 
Himno y Bandera p’e compania, DIVI RE- 
SORTS a invita maestronan Addonsito Croes y 
Jarissa Dubero pa presenta nan quiz ARUBAN- 
ITA na un grupo grandi di e staf. Assistentnan 
tawata Mieckey Gravenhorst y Dylan Fingal. 
Den Alhambra ballroom nan a presenta pa mas 
cu 90 persona parti den e 11 gruponan Divi 
Brain Chillers, Brainiacs, Chuculat’i Pinda, The 
Newbiez, Kini Kini’s, Group9, Unreplaceble, Divi 
Masters, Kibrahacha, Treasure Sharks y HR Fruit 
Loops. E ambiente tawata dushi y e competencia 
fuerte. Caha di orgel di Hubert y Antonietta Ras 
y yiu a deleita tur hende cu dushi musica. 
Algun segmento uza tawata Berdad of Falso, 
Unda mi tawata, Ken mi ta y Topografia di Aruba. 


E resultado: 
Grupo ganador: KINI KINI’S 
Segundo luga: Treasure Sharks 
Grupo miho uniforma: Divi Masters 
Persona mas anima: Fransisco Tromp 


Quiz Kibra Cabes cu Arubanita di Divi Resorts 

Diasabra 1 april: Prome diasabra di luna S.S di Misa pa 8’or di mainta na honor di nos Mama Maria. 
Pa 7.15 Comunidad 100 Rosa pa Hofie di Mama Maria ta resa Rosario na 5 idioma. 
Anochi 7’or S.S. di Misa manera custumber. 


Diadomingo 2 april diadomingo di Rama: 7.45am bendicionamento di Rama den Cas Parokial y 
ta sali den procesion sigui pa S.S. di Misa. 
10.30am S.S.di Misa na Spaño y 6or atardi S.S. di Misa manera custumber. 


Dialuna 3 april: S.S. di Misa pa 7’or anochi. 


Diamars 4 april: S.S. di Misa pa 8’or mainta cu resamento di Santo Rosario na honor 
di San Miguel Arcangel pa 7.20am. 


Diaranson 5 april: NO tin misa pa 8or mainta. 
S.S. di Misa Crismal ta wordo celebra pa 7or anochi na Pro-Catedal San Fransisco na playa. 


Diahuebs 6 april: Diahuebs Santo ta cuminsa Triduo Pascual: NO tin S.S. di misa mainta pa 8or. 
S.S. di Misa Ultimo Cena di Señor ta pa 7or anochi sigui pa Adoracion di Santisimo Sacramento. 
Despues di S.S. di Misa por busca bolo di Lamchi di Pasco na Cas Parokial. 


Pa 11.30 anochi ta cuminsa peregrinacion pa Alto Vista saliendo for di Misa Birgen di Fatima Dakota, 
acompaña pa musica, canto, reflexion y resamento di Santo Rosario. 


Lo tin bus disponibel pa trece tur peregrino bek Dakota. 


Diabierna 7 april: Bierna Santo Pasion Di Señor: 3pm Sirbishi cu Liturgia di Pasion y Morto di Señor. 
Veneracion di Cruz y Santa Comunion. 5or ta cuminsa Nobena di Divino Misericordia. 


Diasabra 8 april: Vigilia di Pasco Diasabra di Aleluya: 8or mainta bendicionamento di bolo di Lamchi di Pasco. 
6’or atardi Nobena Dibino Misericordia. Pa 8’or anochi Bendicion di Candela Nobo, Procesion di Bela di Pasco, 
Proclamacion di Pasco y Renobacion di Promesa di Bautismo. 


Diadomingo 9 april: Pasco di Resureccion: 8am S.S. di Misa Solem Di Resureccion. 
10.30am S.S. di Misa Solem na Spaño. 
5or atardi Nobena Divino Misericordia sigui pa 6’or S.S. di Misa Solem. 


Dialuna 10 april: Di dos dia di Pasco di Resureccion: S.S. di Misa ta pa 9’or di mainta. 
Prome cu S.S. di Misa tin bendicionamento di awa na Cas Parokial. 
NO tin misa anochi 7or. 
Nobena divino misericordia ta pa 6or atardi durante henter siman. 


Diadomingo 16 di april: Celebracion y S.S. di misa Solem di Divino misericordia ta pa 6or di atardi. 


Nota: 
45 minuut prome cu tur S.S. di Misa tin resamento di Santo Rosario y 
mey ora prome cu tur S.S. di Misa tin oportunidad pa un Confesion Sacramental. 


Programa Siman Santo y Pasco di Resureccion 
di Parokia Birgen di Fatima na Dakota 

Introduccion. E edificio tin un historia largo y intere- 
sante. Actualmente e edificio ta funciona como sede 
di Algemene Rekenkamer. Un tempo e tabata oficina 
di Sr. Ramon Lee, Minister di Cultura, Labor y Deporte. 
Algun hende ta cord’e di tempo e tabata Biblioteca 
Nacional. Tin algun ta bay bek mas leu y nan ta corda 
tempo Prinses Margrietschool tabata ubica aki (1943- 
1953). Solamente e mas bieunan di nos hendenan sa 
cu e edificio aki originalmente tabata e prome scol di 
gobierno na Aruba cu eventualmente a haya nomber di 
Juliana School. 


Oficina di Rekenkamer na Wilhelminastraatta data di 1888 


“Scol di Gobierno” ta bira Juliana School. Segun 
“Bouwen Op De Wind, Architectuur en Cultuur van 
Aruba” di Olga van der Klooster y Michel Bakker, e edificio 
a keda cla 23 di februari di 1888 y e scol di gobierno a 
habri 5 di maart. Interesante pa nota cu e scol no tabatin 
facilidad sanitario. A dura 12 aña, na 1900 e prome WC 
y labamano a wordo instala! Despues di Fort Zoutman, 
e edificio aki ta esun mas bieu di gobierno. E “Scol Di 
Gobierno” tabata un scol L.O. (Lager Onderwijs), y el a 
keda sin un nomber pa casi 25 aña. 


“Scol di Gobierno” (L.O.) na aña 1907 


Segun Olga van der Klooster y Michel Bakker e scol a 
haya nomber Juliana School cu gouvernementsbe- 
schikking Nr 1328 di 16 di december 1921. Mi inves- 
tigacion di documentonan bieu a laga mi presenta e 
siguiente hypothesis: Sr. J.K. Zepp Lampe, un omo di 
Juan Chabaya “Padu” Lampe, a bira Hoofd di e scol mas 
o menos tempo cu Prinses Juliana a nace na 1909. Sr. 
Lampe, un ferviente admirador di Oranjehuis, lo a uza 
su posicion como cabesante pa convence gobierno colo- 
nial pa nombra ‘su’ scol pa Prinses Juliana. Den su bida 
Meneer Lampe a skirbi hopi poesia cu el a dedica na 
miembronan di Oranjehuis. 


Di L.O. pa U.L.O. No tin documentacion di e aña cu 
Julianaschool a bira U.L.O. (Uitgebreide Lager Onderwijs), 
pero tin evidencia circumstancial cu ta na aña 1920 a 
cuminsa duna les den 7° klas. L.O ta consisti di 6 klas, 
mientras cu ULO tin 8 klas. E prome menciono di un mucha 
cu a caba 8 aña y haya su “getuigschrift” (nan no tabata 
duna diploma pa ULO e temp ey) ta na 1921. E muchanan 
cu tabata den 6de klas na 1919 a drenta 7° klas na 1920 
y gradua na 1921. E cambionan structural describi 
aki bou tambe ta duna credibilidad na e fechanan aki. 


1938. Dos klas a wordo construi riba e speelplaats. 


Cambionan structural. E edificio cu a bira Julianaschool 
a pasa door di varios metamorphoses prome cu el a 
yega na ser Prinses Margrietschool. Segun e cantidad 
di muchanan tabata crece e scol tambe tabata crece. 
Tambe dia cu Julianaschool a bay di LO pa ULO e mester 
a agrega mas lokal. E potret tuma na 1907 ta mustra 
un edificio cu un lokaal grandi padilanti (banda di 
Wilhelminastraat) y un chikito patras di dje. Esaki tabata 
suficiente pa Julianaschool cu menos di 100 studiante 
y ainda tabata LO. E otro potret, saca depues di 1922, 
ta mustra cu dos lokaal a wordo conecta banda di zuid 
di e lokaal chikito cu a desaparse meimei di e edificio. 
E ampliamento aki lo mester a bira necesario tempo cu 
Juliana School a bira ULO na 1920. E espacio meimei pa 
hopi aña tabata e speelplaats. Un curiosidad den e area 
aki tabata un purun enorme for di cual nos tabata bebe 
awa. E tempo ey no tabatin watercooler, pero e awa di 
purun tabata semper fresco. Eventualmente, cu crece- 
mento di cantidad di alumno, e cura patras a wordo 
extendi pa sirbi di speelplaats. Mas o menos na añanan 
1938-39 dos lokaal a wordo construi riba e speelplaats 
pa ubica e dos klasnan di MULO te dia e scol nobo a bin 
cla. 


Ta bin un Julianaschool nobo. Na aña 1939 ya autor- 
idadnan encarga cu educacion 
publico na Aruba a realiza cu e 
edificio na Wilhelminastraat a 
bira mucho chikito y no tabata 
satisface 
e 
necesidadnan 
di 
Julianaschool. Openbare Werken 
a 
cuminsa 
prepara 
plannan 
pa construi e scol riba Klip. 
Entretanto, enseñanza a haya 
cooperacion di Cuerpo di Polis 
y di Mariniers pa un espacio 
patras di e Marinierskazerne 
cu tabata keda na Havenstraat. E espacio tabata habri 
riba Schelpstraat y tabata wordo usa como Cantine. El 
a wordo parti den dos pa 5° y 6° klas por keda ubica 
eynan te cu e scol nobo bin cla. Mi ruman Nel a pasa 
un aña den un di e klasnan aki. Dia 22 di Juni di 1942 
e edificio riba Klip na skina di George Madurostraat y 
Julianastraat a keda inaugura oficialmente y e cortina a 
baha pa semper riba Julianaschool den Wilhelminastraat. 


Na añanan 1938-39 cantine di e Kazerne 
a wordo uza pa 5° y 6° klas di Julianaschool 


Di ULO pa MULO. Julianaschool a bira MULO januarl 
di 1938. MULO (Meer Uitgebreide Lager Onderwijs) di 
10 klas tabata e sucesor di ULO, (Uitgebreide Lager 
Onderwijs) di 8 klas. MULO na Aruba a bira un neces- 
idad cu mester a wordo atendi hopi prome. Na Corsow ya 
nan a implementa e pakete nobo. Un di e voznan fuerte 
pa bin cu MULO na Aruba tabata di Sr. Gustaf Kuiperi, 


redactor di e semanal La Verdad y un miembro fundador 
di Club Rotario di Aruba. Sr. Kuiperi a biba p’afo di Aruba 
hopi aña y ora el a bolbe el a nota cu progreso di Aruba 
lo keda stagna si no amplia educacion. Tambe tabatin 
caso di ambtenaarnan colonial cu tabata nenga di bin 
Aruba pasobra ta educacion di ocho klas so tabatin pa 
nan yiunan. Na aña 1937 e decision a cay. Julianaschool 
ta cuminsa pakete di MULO na 1939 y e prome examen lo 
tuma luga na 1940. Ami a drenta 1° klas di Julianaschool 
na Wilhelminastraat na januari 1938. E tempo ey e aña 
escolar tabata di Januari pa December. 


E conversion pa MULO a exigi hopi cambio. No sola- 
mente a agrega dos klas (9° y 10°), pero e pakete MULO 
tabata inclui vaknan nobo y mucho mas avansa. E tabata 
rekiri docentenan cu mas preparacion cu un 2de Klas 
diploma. Y asina, despues di ta Hoofd di Julianaschool 
pa mas di 25 aña, Meneer Lampe mester a bay duna les 
na Prins Bernhard School (ULO) na San Nicolas pa haci 
luga pa Meneer Albert H. van As cu a bin di Hulanda via 
Corsow. E cambio aki no a haya un bon recepcion den 
comunidad. Hopi mayor a protesta pasobra nan tabata 
admira con Meneer Lampe semper a percura bon pa su 
studiantenan. E tabata un maestro stricto cu a siña e 
muchanan disciplina. Pero asina mes por a despedi di 
Mr. Lampe. 


Julianaschool na George Madurostraat 
a wordo inaugura januari 1942 


J.K. Zepp Lampa y su esposa Suus. 


Despedida oficial. Segun e Notulen Boek di School 
Vergaderingen, December 15, 1937 tabatin e ultimo 
reunion di directiva di Julianaschool cu Mr. Lampe a 
presidi. Tabatin presente algun di e maestronan y tambe 
Gezaghebber Wagemaker cu a bin pa tuma despedida 
oficial. El a gradici Mr. Lampe pa su mas di un cuarto 
di siglo di “glansrijk succes op onderwijsgebied”. Mr. 
Gehrels a expresa su aprecio pa e manera Mr. Lampe 
tabata mantene un bon relacion cu y entre su personal. Na 
final, ademas di palabranan di agradicimento na su cole- 
ganan, Mr. Lampe a mustra resentimento comentando 
cu MULO lo tin e mes resultado cu excepcion di idioma 
Frances y Aleman cu lo enrikese e programa. Juffrouw 
Taïta Oduber, un icono na Julianaschool pa hopi aña, 
tampoco por a keda den su posicion. Mi por imaginami 
e teribel trauma personal cu e cambionan aki a causa 
na tur cu a bira victima di e progreso den educacion di 
Aruba. 


Cuater aña den tres. Pa e muchanan di 8° klas na aña 
1938, e cambio pa MULO a trece un reto hopi dificil. 
Algun di e vaknan di MULO normalmente ta cuminsa den 
7de klasy sigui pa 4 aña te den 10de klas. Pa nan por ta 
cla pa pasa examen na 1940, e grupo mester a completa 
trabou di 4 aña den apenas 2 aña. Pa duna un ehempel, 
na MULO lesnan di idioma Frances ta cuminsa den 7° 
klas, 
{Continuacion na siguiente pagina} 


Julianaschool ta 
cumpli 135 aña 


Rotary Club tabatin un 
man den binimento di 
MULO na Aruba y AMS 
na Corsou 

{Continuacion di pagina anterior} 


asina ta cu e grupo aki a perde 
dos aña di un vak completa- 
mente nobo na Aruba. Pero 
e grupo chikito aki a acepta 
e reto y nan a logra caba 
scol cu “broche de oro”. 
Cuminsando na Januari 1931 
usando griffel pa scirbi riba 
lei, dia 14 di december di 
1940 tur ocho a slaag y nan a 
haya e prome diplomanan di 
MULO na Aruba. Nan tabata 
Ellen Raven (Croes), Lydia Ponson (van Romondt), Erna 
Ponson (Oehlers), Shirley Harms, Carol Leon, Ersilia 
“Chia” Gonzales (Odor), Alfonso Mirep y August “Tico” 
Kuiperi. John Croes, jiu di e conocido “To Sapaté” di 
John G. Emanstraat tambe tabata pertenece den e 
grupo, pero pa via di malesa na ultimo momento e no 
por a pasa examen. 


Na Julianaschool nos a siña lesa cu ayudo di e famoso lees- 
plank cu aap, noot, mies, wim, zus, jet 


Aña escolar abrevia. Te cu 1940 aña escolar tabata 
di januari te december. Na 1941 el a wordo cambia pa 
augustus te juni. Asina e muchanan cu a cuminsa aña 
escolar na januari a haya les dos kwartaal so e aña ey. 
Mr. Hoekstra cu tabata kier introduci e pakete MULO-B 
mas pronto posibel a boga pa cuminsa e programa na 
1941 mes. Den e School Vergadering di december 1940 
cu Inspecteur Goslinga y Gezaghebber Wagemaker 
a asisti (pa e prome graduacion di MULO na Aruba), 
Mr. Hoekstra a pidi permiso pa extende e oranan pa 
Wiskunde y Natuurkunde, pero Goslinga a veto e idea. 
Esaki a haci cu e prome diplomanan di MULO-B na 
Julianaschool a wordo entrega te na juni 1942. 


Diversidad di graduadonan. E prome grupo cu a logra 
nan MULO diploma na 1940 tabata un refleho di e diver- 
sidad di pueblo di Aruba. Cu excepcion di e rumannan 
Ponson, tur di e grupo tabatin sea tata of mama stra- 
nhero; Venezolano, Colombiano of Americano. Shirley 
Harms a nace na Merca. Den e grupo tabatin catolico, 
protestant y hudiu . Probablemente como cu Guera 
Mundial II a cuminsa na Europa y Peter Stuyvesant 
College na Corsow no a habri ainda, ningun di e grupo a 
bay sigui studia afo. Carole a bay Merca pa tuma les di 
secretario y despues a bolbe y traha pa e Commanding 
Officer di ehercito Mericano staciona na Aruba durante 
Guera Mundial II. 


Algun di e otronan a desaroya nan mes aki mes. Cu casi 
mil programa di “Showtime” y su otro programa “Ripiti 
y Gana”, Tico Kuiperi a bira e presentado di television 
mas conoci y popular di Aruba. Tico tambe a trans- 
miti weganan di baseball na radio durante casi 30 aña. 
Alfonso Mirep a bay traha cu su tata y eventualmente a 
tuma rienda di e negoshi La Venezolana. Lydia Ponson 
tabata man drechi di cuater diferente notario y proba- 
blemente tabata suficiente prepara pa bira notario e 
mes. 


Ellen Raven a dedica su mes na hopi actividad civico y 
cultural. Na 2009 Ellen a cumpli 50 aña como miembro 
di directiva di Protestantse Christen Vrouwen Bond! 


Proposicion. Algun tempo pasa alumnonan di Juliana School kier a conmemora un aniversario, pero como ningun 
fecha den historia di e scol por a wordo confirma e tempo ey e celebracion no a tuma luga. Awor nos sa sigur cu “Scol 
di Gobierno” a habri 5 di maart 1888. Pakico nos no ta postula e fecha ey pa conmemora aniversario di Julianaschool? 
No ta porta cu e scol no a haya e nomber oficial te algun decada despues! Por lo menos nos sa cu nunca e tabatin 
un otro nomber. Julianaschool no ta un derivative, ni yiu di Scol di Gobierno, Juliana School tabata Scol di Gobierno. 


Laga nos celebra 135 aña di Juliana School 
prome cu e aña 2023 caba! 


Skirbi pa Sr. Clyde R. Harms 


Carol Leon 


Shirley Harms a bay Merca na 1944 y a join Women’s Army Corps. Na final di guera mundial el a bay Hapon cu e eher- 
cito di ocupacion y despues el a wordo traslada pa ataché militar Mericano na Rio de Janeiro. Hopi aña despues, na 
edad di mas di 50 aña, Shirley a obtene su Bachelor’s Degree na Universidad di Connecticut den Literatura Ingles. Di 
e ochonan cu a gradua casi 83 aña pasa, Alfonso Mirep ta e unico sobreviviente di e klas di 1940. 


August “Tico” Kuiperi 
Shirley Harms 


Ercilia “Chia” 
Odor Gonzales 
Lydia van 
Romondt Ponson 


Ellen Croes - Raven 
Erna Oehlers - Ponson 
Alfonso Mirep 

Fortaleza Pa Famia 


BIDA no ta facil, nos tur ta pasa den ups and downs, 
pero ta hopi importante pa nos ta agradecido na Dios den 
tur cos. Bo tabata sa cu ingratitud of miho bisa den boca 
di pueblo” Malagradecido” ta un pica di repercusion hopi 
halto cual su splicacion ta wordo duna ampliamente den 
Romanonan capitulo 1 vers 18 -32. 


Malagradecido ta hiba na Idolatria (Golos pa placa) 
ladronicia, y perversidad. Hende ingrato no tin respet pa 
Dios. Dios ta bisa honra bo tata y bo mama, pero den hopi 
cas nos ta nota cu yiunan, ta falta respet y ta ingrato, lubi- 
dando tur locual nan mayornan a haci pa nan. 


Un conseho ta bay pa tur hende cu a divorcia, pa no siña 
boso yiunan pa nan ta ingrato, na nan mama of tata, e 
mucha no ta e causante di e problema, ta boso dos como 
mayor ta culpabel di boso bagamunderia, no hinca e 
mucha aden. Hende grandi no mester siña mucha maldad. 


Ta hopi dolor pa bo tende un mucha ta bisa despues cu su 
mayornan a caba di divorcia cu su tata nunca a crie of su 
mama nunca a dune cariño y amor, siendo cu e a drumi 9 
luna den barica di su mama, y ta ken a dune lechi di pecho 
y ta ken a cambia su bruki? 
P’esey nos como mayor mester lanta nos yiunan leu for di 
ingratitud. 


Un curason agradecido tin victoria riba Orguyo. 
Un curason agradecido ta boluntad di Dios y ta mustra 
Cristo cu ta biba den nos. 
Un curason agradecido ta mantene e porta di bendicion 
habri cerca Dios. 
Un curason agradecido ta haci nos mente limpi y briyante. 
Un curason agradecido ta haci nos conforme e imagen di 
Cristo. 
Un curason agradecido ta demostra nos confiansa den 
Dios. 
Un curason agradecido semper lo mustra jong. 


Laga nos bin den su presencia cu gradicimento, laga nos 
grita di alegria na dj’E cu salmo. Laga nos ban adora y buig 
te na suela, laga nos hinca rudia dilanti di Señor, Esun cu a 
traha nos. Pasobra E ta nos Dios, y nos ta e pueblo cu E ta 
pastoria, y e carnenan di Su man (Salmo 95:2-6-7) 


Regosiha semper. Haci oracion sin stop, sea gradicido den 
tur cos, pasobra esaki ta e boluntad di Dios den Cristo 
Hesus pa boso (1 Thesalonisensenan 5:16-18). 


Ken por a pensa cu mundo por a yega na tanto ingratitud, 
perversidad y inmoralidad cu hende kier haci operacion y 
cambia di sexo, pa demostra abiertamente cu nan no ta di 
acuerdo cu e creacion di Dios. Y gobierno di hopi pais ta 
aproba y apoya e barbaridad aki. 
Pasobra e enemigo a infiltra profundo den nan curason, 
cu awor nan no ta contento cu Dios. Fisicamente hende 
por cambia nan curpa, pero locual nan no por cambia ta 
nan consenshi y nan mente. 
Awor nos tur por mira te con leu e pica di ingratitud por 
hiba hende, temor di Dios a wordo lubida completo, y 
rebeldia a crece formalmente. 


Dios ta laga un porta habri pa esnan cu berdaderamente 
kier repenti di curason, y bin bek riba e caminda di Dios 
(1 Juan 1:9). 


Hesus ta bisa bin cerca mi tur cu ta cansa y carga (Mateo 
11:28). 
Mundo ta dunando un señal hopi fuerte di ingratitud, 
p’esey ta tempo pa hala cerca Dios, y pa para firme tur 
momento. 
2 Timoteo 3 vers 1-9 ta un gran realidad, pa nos tur. 


Laga nos tur busca cara di Dios y permanece agradecido 
den tur cos, 


Sinceramente, Pastor Marcel Balootje 


Sea agradecido na dios, y na esnan 
cu por a duna bo un man den bida 

WILLEMSTAD – Departamento di Rijbewijs ta informa cu 
entrante dialuna, 20 di maart 2023, registracion a habri pa 
tur studiante cu ta bay studia den exterior y ke pasa nan 
examen pa rijbewijs prome cu nan biaha. 
Tur studiante cu ta bay studia pafo di Corsou den e aña escolar 
binidero y ke pasa nan examen di rijbewijs, mester manda 
nan registracion via e-mail pa e Departamento di Rijbewijs. 
Di e forma aki, e departamento di Rijbewijs por plania miho 
y garantisa un bon servicio. Ultimo dia pa registra y haci 
e pago na Departamento di Rijbewijs, ta diabierna 9 di juni 
2023. 


Na momento di registracion, tur studiante interesa mester 
a cumpli 18 aña caba. E e-mail cu studiantenan por uza pa 
manda nan registracion ta rijbewijzen.puz @gobiernu.cw. 
Hunto cu e registracion mester manda un copia di identifica- 
cion di e studiante y tambe prueba di su peticion na Stichting 
Studiefinanciering Curacao (SSC). 


Esaki mester indica cu e ta studiante cu ta bay studia den 
exterior e aña di estudio 2023/2024. Studiantenan cu ta bay 
studia den exterior, sin aporte di SSC, mester tin un declara- 
cion di scol actual. Pa mas informacion por tuma contacto via 
number di telefon 736-2929 of manda un e-mail na rijbewi- 
jzen.puz @gobiernu.cw 


Detencion relaciona cu menasa 


WILLEMSTAD - Diaranson 29 di maart 2023 alrededor di 
22.24’or di anochi, Central di Polis a dirigi un unidad policial 
na Bapor Kibra , pa un homber sospechoso cu a menasa un 
bewaker. 
Na yegada di e unidad policial a topa cu un bewaker cu a 
declara na polis cu despues di un discusion un rato prome e 
sospechoso a menas’é cu morto. 
Na e sitio a detene e homber sospechoso L.E.M., nace na Sto. 
Domingo di 31 aña di edad, pa e caso di menasa ariba menciona. 
A presenta e sospechoso dilanti un fiscal auxiliar cu despues 
di interogacion a ordena su encarcelamento pendiente di mas 
investigacion. 


MCB ta anuncia 
subida di interes 
riba cuenta di spaar 


WILLEMSTAD – Maduro & Curiel’s Bank cu placer 
ta anuncia cu entrante dialuna 1 di mei 2023, lo subi e 
tasa di interes riba cuenta di spaar personal y cuenta 
di spaar comercial. 
E subida aki ta aplicabel pa cuentanan di spaar 
personal na e islanan di MCB Group na Corsou, Sint 
Maarten y islanan BES. Tuma nota cu e tasa di interes 
actual riba Time Deposits y riba cuenta di spaar LITO 
ta keda mescos. 


E motibo principal pa e subida aki ta debi na e subida 
di tasanan internacional di interes, na momento cu 
Banconan Central na Merca y Europa a cuminsa subi 
nan tarifanan oficial pa combati inflacion. Esaki tin 
como resultado cu e tasanan di interes den e mercado 
Mericano y Europeo tambe a cuminsa subi. 


Como Banco nos ta compronde e importancia pa 
cada cliente tin un tasa di interes competitivo riba 
nan cuenta di spaar. Nos ta mantene nos compromiso 
firme pa sigui ofrece nos clientenan e miho servicio y 
productonan bancario. 
Pa informacion tocante nos tarifanan por fabor bishita 
nos website na www.mcb-bank.com 
Nos ta yama nos clientenan danki pa scoge nos como 
bo Banco. 
Nos ta sigui haci nos maximo pa keda mehora pa 
cumpli cu e necesidad y metanan financiero di nos 
clientenan. 


Registra pa haya 
rijbewijs prome 
bo bay studia afo 


Diabierna, 31 Maart 2023 
26 
AWEMainta 


“Oh Divino Niño cu no 
ta desampara ningun hende. 
Cu un ternura grandi Bo ta guia 
nos pa yega na cas 
di nos Tata pa asina nos por 
gosa hunto den Su gloria.” 


Nos ta anuncia fayecimento di: 


Regina Filomena 
Tromp 
Miho conosi como 
“Chichi, Tanta Chichi of Ninina” 
*17 april 1951 - †28 Maart 2023 


Na nomber di su: 
Unico yiu stima: 
Rachelle Tromp y Igmar Lumenier 


Nieta nan y nieto stima: 
Griachelka, Giandra, Gilliandra y Rygell 
Martinus 


Tata: †Ignacio Tromp 
Mama: † Maria Tromp-Semeleer 


Rumannan: 
Dominico y Yvonne Tromp-Frans y yiunan 
Alberta Tromp 
Eduardo y Fortunata Tromp-Figaroa y yiunan 
Martin Tromp 
Miguel y Ada Tromp-Adamus y yiu 
Bernadetta Tromp y yiunan 
Y demas rumannan den Felis Memoria. 


Ex coleganan di Landsradio y Setar y tambe 
bon bisiñanan band’i cas. 


Comernan: 
Truus Koolman y famia 
Celina Croes-Tromp y famia 


Ihanan: Joceline Croes y demas ihanan. 


Bon amiganan: Agy Thiel y famia, Catrientje 
Wolff y famia na St. Maarten 


Sobrino(a)nan, sobre sobrino(a)nan, swa 
y cuña nan, primo(a)nan, amigo(a)nan y 
demas famia: Tromp, Semeleer, Martinus, 
Frans, Lopez, Jones, Britten, Tamayo, Figaroa, 
Croes, Thijsen, Guzman, Kniest, Lumenier, Ruiz, 
Adamus, Delgado, Brete, Koolman, Thiel, 
Wolff, Roza, Farro, Gomes, Frank. 


Un gradicimento na tur e zuster y broeder nan 
di Hospital Gebouw A, Afdeling 4. 
Ta invita pa e acto di entiero cu lo tuma lugar 
dia 1 april 2023 na Aurora Funeral Home di 9or 
pa 11or di mainta y despues sigui pa Santana 
Catolico na Noord. 


Enbez di manda Flor/Krans por hasi donacion 
pa Wilhelmina Kankerfonds Aruba. Lo tin un 
box disponibel na Aurora Funeral Home. 


Famia ta pidi disculpa si den nos momento di 
tristeza nos por a lubida un famia of conoci. 


Disculpa nos cu nos no por ricibi bishita di 
condolencia na cas ni prome ni despues di 
entiero. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Eric Anthony 
van der Biezen 
*25-07-1962 - †28-03-2023 


Acto di entiero lo wordo anuncia despues. 


Virgen Santisima di Guadalupe mustra nos cu 
bo ta nos Mama, defende nos den momento di 
tentashon consola nos tristesa nan y yuda nos 
den tur nos necesidadnan. 
Cu dolor na nos curason, nos ta participa 
fayecimento di nos ser stima: 


Sra. vda. Rosalinda F. 
Bernabela-Figaroa 
Cariñosamente yama “Linda” 
*04-09-1951 - †29-03-2023 


Acto di despedida lo wordo anuncia despues 


SIMAN pasa a tuma luga e conferencia 
tocante awa “UN Water Conference 2023”, 
organisa door di Hulanda y Takijistan. 
Prome Minister Evelyn Wever - Croes y 
Minister Ursell Arends a atende e confer- 
encia aki, caminda cu a elabora riba e 
importancia di awa pa Aruba y tur esfuerso 
cu Aruba ta haci den cuadro di esaki. E 
siman aki durante Conferencia di Prensa 
di Gobierno Prome Minister a elabora riba 
con e conferencia a bay. 
Aruba tin bon calidad di awa potabel y tur 
hende tin acceso na awa pa bebe, cual ta 
algo cu hopi pais no tin. Prome Minister 
Wever - Croes a duna di conoce cu esaki 
ta un compromiso cu a reitera, pues lo 
percura pa tin awa accesibel pa tur hende. 
Ademas, hecho ta cu Aruba ta rondona 
di lama cual ta importante pa nos pilar 
economico cual ta turismo. Sinembargo, 
ta tuma nota cu tin pais cu no ta tuma 
esaki na serio y consecuentemente ta mira 
hopi polusion den awa cual no ta wordo 
ocasiona na Aruba, pero ta laba bin riba 
nos beachnan. Esaki ta un punto cu a para 
keto na dje durante e conferencia. 


Prome Minister Wever - Croes a splica 
tambe cu ta reconoce cu tin trabou pa 
haci ainda na Aruba pa loke ta situa- 
cion di awa. Un di e retonan aki ta cu e 
planta di purificacion di awa sushi / 
Rioolwaterzuiveringsinstallatie 
(RWZI). 
Minister Glenbert Croes y Minister Ursell 
Arends ta atendiendo cu privatisacion di 
e planta pa asina por pone mas inversion 
y mihor atencion na dje. Un otro reto cu 
a wordo treci dilanti den e conferencia ta 
cu na Aruba, falta un maneho pa captura 
awa di yobida cual actualmente no ta tuma 
luga optimalmente. 
Prome Minister a agrega bisando cu 
Minister Ursell Arends a haci un tremendo 
papel den representa Aruba y su compro- 
misonan y Aruba a saca cara den esaki. 


Apart di a representa Aruba na e confer- 
encia, Prome Minister Wever - Croes 
tabatin e encargo di Presidente ex Officio 
di e conferencia, cual kiermen guia y 
presidi e conferencia na cierto momen- 
tonan durante e tres dianan. Esaki ta 
un gran honor pa Aruba, di por ta riba e 
tarima di mas halto na Nacionnan Uni y 


Premier Evelyn Wever - Croes 
Aruba a haci tremendo papel na nacionnan uni y awor 
mundo tambe ta mira e seriedad riba e tema di awa 


haya e reconocimento di paisnan grandi y 
mas poderoso na mundo. 


Finalisando, Prome Minister a expresa cu 
Aruba a haci un tremendo papel durante e 
conferencia y aworaki mundo tambe ta mira 
cu Aruba ta tuma e cosnan aki na serio. Ta 
bunita pa mira e gradicimento y reconoci- 
mento cu ta bin di otro paisnan, pa loke ta e 
trabounan grandi cu a haci na Aruba. 
‘E tabata un bon conferencia y esnan cu a 
organise a haci un bon trabou cu esaki. Mi a 
bin bek cu un curason mas trankil mirando 
cu otro paisan tambe ta realisa e importancia 
di awa, mescos cu nos ta reconoce akinan na 
Aruba. Cual ta duna un poco mas espacio pa 
sigui traha pa e pueblo di Aruba.’ 

“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Cecilio Efrain Pers 
Pa, Pachi, Opa, Mo/Oom Silo 
Mihor conocí como: “Silo” 
*01-02-1941 - †26-03-2023 


Mayornan: 
†Hilario Hose Pers y †Juana de la Cruz-Tromp 


Na nomber di su 
casa: 
†Edita Francisca Pers-Figaroa 


Yiunan: 
Rolando, Annemiek y famia 
Rafaela y famia 
Raymundo y famia 
Rudolfo, Ramona y famia 


Manera yiu: 
Michael, Orlando, Anchelita, Christiaan, 
Jack, Warry y Maurice 


Nietonan: 
Joanna, Joshua y famia, Junior Raymundo, 
Julien, Aiden y Yoël 


Ihanan: 
Anthony Figaroa y Darrick van Boekel 


Rumannan: 
Mirna Pers y famia di rumannan defunto 


Subrinonan: 
Rinaldi, Yolanda, Astrid, Lydia, Dora, Albert, 
Johnny, Filonila, Vivian, 
Marcelino, Giovanni, Vernancio, Marco y 
Geraldine 


Tur su prima y primonan y cuñanan na 
Aruba, Curacao y Hulanda, Peloteronan 
di Aruba Juniors, comer y compernan y 
bisiñanan 


Demas famia y conocirnan: 
Pers, Pom, Eckmeyer, Tromp, Nedd, Maduro, 
Figaroa, Leest, Mulder, Croes, Persijn, Kelly, 
Franken, Webb, Brugman, Rog, Janga, 
Estela, Nogera, Richardson, Giel, Lopez- 
Capicotto, Geerman 


Acto di entiero lo tuma lugar Diabierna 31 
di Maart 2023 di 2:00 p.m. – 4:00 p.m. na 
misa Santa Anna na Noord despues sigui pa 
Santana Santa Anna. 


Famia ta pidi disculpa si pa un of otro 
motibo a lubida nomber door di nos tristeza. 


Despues di acto di entiero no lo ricibi bishita 
na cas. 


“Senor a podera di mi tristeza y dolor y mi a 
sintimi alivia. Boso keda cordami cu Amor 
maske mi ta leu. No laga tristeza podera di 
boso, pero cumpli cu e curazon kibra den 
su presencia. P’e seca tur lagrima y duna 
Consuelo. Corda cu E lo bolbe pa pone sonrisa 
ariba nos lipnan”. {Ailene Croes} 


Cu inmenso tristeza nos ta partisipa 
fajecimento di: 


Luisita Tromp- 
Werleman 
carinosamente yama “MamaLisa” 
* 30-11-1933 - † 26-03-2023 


Na nomber di Esposo: 
Simon Tromp 


Yiunan: 
Ricky Tromp y esposa Ailene Tromp Croes 
Xiomarr Ivy Thijzen y esposo Ralph Thijzen 


Nieto(a)nan: 
Alrick Tromp 
Wayne Tromp y Maartje Heerkens 
Angelie Thijzen 
Amily Thijzen 


Bisanieta(o): 
Lela Tromp y Maximilian Pablo 


Mayornan: 
†Daniel y Gregoria Werleman 


Rumannan: 
†Jan Werleman y famia 
†Leon Werleman 
†Augustin Werleman y famia 
†Johanna Arends Werleman y famia 
†Catharina Ras Werleman y famia 
†Alex Werleman y famia 


Mescos cu yiu: Robby Franken y esposa Cira 


Mescos cu nietonan: 
Brian Franken esposa Adelle y yiunan, Alain 
Tromp esposa Inge y yiunan, Chayo Tromp 
pareha Xuvienne y yiunan 


Su ihanan, sobrina y sobrinonan, prima 
y primonan, swa y Cunanan, bisinanan, 
bisinanan serca; Helena y Roy. 


Demas famianan: 
Tromp, Werleman, Croes, Thijzen, Arends, Ras, 
Franken , Gei. 


Stichting SABA pa nan cuido na nos Mama 
Lisa. 


Oportunidad pa condolencia: diahuebs 30 
Maart 2023 na Royal Funeral Home di 7-9 pm 


Acto di despedida ta tuma lugar diabierna 31 
maart 2023 na Iglesia Inmaculada Concepcion 
na Santa Cruz for di 9-11 am. Despues pa 
Santana Catolico na Sta Cruz. 


Ta pidi disculpa si den nos tristeza por a lubida 
un of otro famia. 


Ta lamenta cu despues di entiero no por ricibi 
bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece inesperadamente: 


Nigel André Hill 
*29 maart 1998 - †15 maart 2023 


Na nomber di su: 
Mama: Helga y Alexander Simmons-Hill 
Tata: Rafael Wilson 


Yiu: Nigely Hoedt 
Yiu di criansa: Chelsea Hoedt 


Mama di su yiu: Johanna Hoedt 


Rumannan: Elvira Koffijberg-Wilson y Famia 
Trudy Wilson y Famia 


Tanta y Omonan: 
Astrid Hill 
Mayra Mercan-Winterdal y Famia 
Janine van der Hoorn-Winterdal y Famia 
Altagracia Lampe-Winterdal y Famia 
Anette Winterdal y Famia 
Lizette Winterdal y Famia 
Minerva Wilson (Hulanda) 
Irma Wilson (Hulanda) 
Erick Junior y Famia (USA) 


Welo na bida: 
Erick Thomas y Famia (USA) 


Omo y Tantanan grandi: 
Suzette Curiel y Famia 
Julio Curiel y Famia 
Pamela Breed y Famia 
Silda Curiel y Famia 
Hugo Curiel y Famia 
Basheba Curiel y Famia 
Saskhia Curiel Y Famia 
Dino Curiel y Famia 
Atilus Curiel y Famia 


Primo y Primanan: 
Jenny-Lee, Jacelyn, Janet, Daphne, Quinten, 
Jermaine,Shadee, Genee, Shannon, Brittany, 
Shaniah, Brandon, Crystal, April, Gili, Jaydon y 
Sophie. 


Famianan: 
Hill, Wilson, Simmons, Winterdal, Mercan, van der 
Hoorn, Lampe, Thomas, Laveist, Balcazar de las 
Salas, Kelly, Gonzales, Santos do Nascimiento, 
Vrolijk, Paula, Curiel, Rivera, Jack, Joseph, 
Richardson, Breed, Thode, Canhigh, Phillips, 
Bennet, Hoedt, Koffijberg, Perez, Assaad, Garcia, 
Gibbs. 


Demas primo y primanan grandi, amigonan, 
conocirnan (mucho hopi pa menciona) na Aruba 
y Hulanda. Tur cu a stim’e y yud’e na bida. 


Acto di Entiero ta tuma Luga diabierna 31 maart 
2023 di 2’or pa 4’or na Misa Santa Teresita na San 
Nicolas for di 2’or e restonan mortal lo reposa den 
misa Santa Teresita y despues lo hiba nos defunto 
stima na su ultimo luga di sosiego na Santana 
Catolico na San Nicolas. 


Adres pa condolencia: Aurora Funeral Home, 
diahuebs 30 maart 2023 di 7’or pa 9’or anochi. 


Nos disculpa si den nos momento di tristeza nos por 
a lubida algun familiar, amigo of conocir 
Despues di entiero no ta ricibi bishita na cas. 


Enbes di flor of krans lo tin un box disponible pa un 
bon causa. 


